এভারটনকে ৬-০ গোলে উড়িয়ে দিল চেলসি, পালমারের ৪
মাত্র ৩০ মিনিটের মধ্যেই পূরণ করলেন হ্যাটট্রিক, এরপর করলেন আরও ১ গোল। কোল পালমারের দানবীয় পারফরম্যান্সে এভারটনকে ৬-০ গোলে উড়িয়ে দিয়েছে চেলসি।







সোমবার রাতে নিজেদের ঘরের মাঠ স্টামফোর্ড ব্রিজে ২১ বয়সি পালমার বলতে গেলে এভারটনকে একাই ধসিয়ে দিয়েছেন। ইংল্যান্ডের এই তরুণ ১৩ মিনিটের মাথায় প্রথম গোল করেন বাঁ পায়ের জাদুকরী শটে।




১৮ মিনিটের মাথায় পালমার দ্বিতীয় গোল করেন হেডে, আর তৃতীয় গোল করেন ২৯ মিনিটে; ডান পায়ের শটে। ৬৪ মিনিটে সর্বশেষ গোলটি করেন ম্যাচের দ্বিতীয়ার্ধে পেনাল্টিতে।
এভারটনের বিপক্ষে ৪ গোলের সুবাদে চলতি মৌসুমে ইংলিশ প্রিমিয়ার লিগে যৌথভাবে সর্বোচ্চ হয়ে গোলদাতা হয়েছেন পালমার। তার সমান ২০ গোল করেন ম্যানচেস্টার সিটির ফরোয়ার্ড আর্লিং হালান্ড।
চলতি মৌসুমে সব ধরনের প্রতিযোগিতা মিলে মোট ২৩ গোল করলেন পালমার। এর ফলে গত ৫ বছরের মধ্যে চেলসির প্রথম কোনো খেলোয়াড় এক মৌসুমে ২০ গোল করার কীর্তি গড়লেন। তার আগে ২০১৮-১৬ মৌসুমে ২০ গোলের রেকর্ড করেছিলেন ইডেন হ্যাজার্ড।
চেলসির হয়ে বাকি গোল দুটি করেন নিকোলাস জ্যাকসন; ৪৪ মিনিটে এবং বদলি খেলোয়াড় আলফি গিলক্রিস্ট; ৯০ মিনিটে।
৩১ ম্যাচে ৪৭ পয়েন্ট নিয়ে বর্তমানে পয়েন্ট টেবিলের ৯ম স্থানে আছে চেলসি। আর ৩২ ম্যাচে ২৭ পয়েন্ট নিয়ে টেবিলের নিচের দিক থেকে পঞ্চম স্থানে আছে এভারটন।

মাত্র ৩০ মিনিটের মধ্যেই পূরণ করলেন হ্যাটট্রিক, এরপর করলেন আরও ১ গোল। কোল পালমারের দানবীয় পারফরম্যান্সে এভারটনকে ৬-০ গোলে উড়িয়ে দিয়েছে চেলসি।